Vilho Pöntynen

Vilho Pöntynen (11. toukokuuta 1891 Säkkijärvi – 19. helmikuuta 1976 Helsinki) oli suomalainen metsätieteilijä.

Henkilöhistoria
Pöntysen vanhemmat olivat maanviljelijä Juhana Pöntynen ja Katrina Mutru ja puoliso vuodesta 1921 Aili Irene Järvinen. Hän tuli ylioppilaaksi 1912 Helsingin maanviljelyslyseosta ja suoritti metsänhoitotutkinnon 1915, jolloin hänestä tuli myös metsäkonduktööri, ja filosofian kandidaatin tutkinnon 1920. Maatalous- ja metsätieteiden tohtoriksi hän väitteli 1931. Pöntynen työskenteli useissa erilaisissa metsänarvioimistehtävissä ja Evon metsäopiston johtajana 1933–1938. Hän oli myös useiden alansa komiteoiden ja toimikuntien jäsen. Pöntynen oli vuosina 1938–1950 Helsingin yliopiston yksityismetsätalouden apulaisprofessori, dosentti 1951–1960 ja vuosina 1950–1960 Metsäntutkimuslaitoksen professori. Hän johti valtakunnallisia puun käytön tutkimuksia.

Julkaisuja
 Tutkimuksia kuusen esiintymisestä alikasvoksina Raja-Karjalan valtionmailla, 1929, väitöskirja
 Suomen puunjalostusteollisuuden raaka-aineen käyttö vuosina 1911–1929, 1931
 Höyryalusten polttopuun kulutus, 1932
 Koivutukkien todelliset kuutiomäärät, 1933
 Suomen puunjalostusteollisuus raaka-aineen käyttäjänä vuosina 1925-1935, 1936
 Kuusipaperipuun hinnoista Pohjoismaissa, 1936
 Metsänhoito maatiloilla, 1943 ja 1945
 Suomen puun käyttö ja metsätase, 1948, Nils Osaran ja E. E. Erkkilän kanssa
 Tutkimuksia Helsingin polttoainehuollosta, 1954

Lähteet

 Suomalaiset metsänhoitajat
Suomalaiset metsätieteilijät
Helsingin yliopiston professorit
Suomalaiset professorit
Vuonna 1891 syntyneet
Vuonna 1976 kuolleet